Diari Oficial de la Generalitat Valenciana


Sumari del DOGV 7811, del 22-06-2016 (2016/4131)

RESOLUCIÓ de 3 de juny de 2016, de la Conselleria d'Educació, Investigació, Cultura i Esport, per la qual s'accepta la donació de dos obres del pintor Ricardo Llorens Cifre al Museu de Belles Arts de València.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7811

Data del DOGV
:   22-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4131


Data del document
:   03-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 3 de juny de 2016, de la Conselleria d'Educació, Investigació, Cultura i Esport, per la qual s'accepta la donació de dos obres del pintor Ricardo Llorens Cifre al Museu de Belles Arts de València. [2016/4131]  
Vistes les ofertes de donació de les obres de l'autor Ricardo Llorens Cifre que s'indiquen a continuació, presentades al Museu de Belles Arts de València:  
- Retrat d'Alonso Guzmán, oferta presentada per Vicenta Colom Marín en data 4 d'octubre de 2013.  
- Retrato de Teresa Marín Blanquer, oferta presentada per Amparo Genovés Colom, en representació de Vicenta Colom Marín, M.ª Teresa Colom Marín i Elías Colom Marín, en data 3 d'abril de 2014.  
Vist l'informe emés pel conservador de pintura José Gómez Frechina en data 30 de juny de 2014, de valoració artística i d'interés per al museu, i l'emés el 10 de març de 2016 pel tècnic d'art valencià David Gimilio Sanz, de valoració econòmica de les obres.  
  
Vist l'acord del Patronat del Museu de data 17 de setembre de 2014 pel qual s'accepta l'obra.  
Vistes les actes de recepció de les obres de data 19 de febrer de 2015, per mitjà de les quals la directora del museu recepciona de conformitat les obres objecte de donació.  
Vistes les declaracions responsables de Vicenta Colom Marín respecte a l'obra Retrat d'Alonso Guzmán, i la d'ella mateixa junt amb Teresa Colom Marín i Elías Colom Marín, respecte de l'obra Retrat de Teresa Marín Blanquer, acreditant la propietat de les obres i que es troben lliures de càrregues o altres gravàmens.  
Fent ús de les competències que m'atorga l'article 43.5 de la Llei 14/2003, de Patrimoni de la Generalitat Valenciana i de les atribucions conferides per mitjà de la Llei 5/1983, de 30 de desembre, del Consell, i atenent el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 155/2015, de 18 de setembre, del Consell, resolc:  
  
Primer  
Acceptar l'oferta de donació de les obres Retrat d'Alonso Guzmán que efectua Vicenta Colom Marín i Retrat de Teresa Marín Blanquer que efectuen Vicenta Colom Martínez, M.ª Teresa Colom Marín i Elías Colom Marín com a propietaris.  
  
Segon  
Que les obres donades passen a formar part del Patrimoni Cultural Valencià i queden depositades en el Museu de Belles Arts de València per a la seua exhibició pública.  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de conseller d'Educació, Investigació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 3 de juny de 2016.- El conseller d'Educació, Investigació, Cultura i Esport: Vicent Marzà Ibáñez.